U ovom dijelu ćemo objasniti era model s slike. U tablici članovi nalazi se svaki član videoteke koji je opisan s pripadajućim atributima (ime, prezime, telefon). Tablica sadržava još jedno posebno polje status koje može poprimiti vrijednosti 0 ili 1 a to označava da li član posjeduje valjanu članarinu za trenutni mjesec (1) ili članarina nije uplaćena. Ova tablica je povezana s tablicom članarine u koju zapisujemo članarine od svakog pojedinog člana. Svaka članarina je preko vanjskog ključa povezana s tablicom član tako da mora pripadati određenom članu. Polje od predstavlja dan kad je članarina aktivirana i ona traje točno 30 dana od toga datuma te se automatski zapisuje u polje do .

U tablici filmovi imamo zapise o svakom pojedinom filmu koje se nalazi u videoteci. Sama tablica ima dosta veza s ostalim tablicama koje onda daju detaljniji opisa samog filma. Tablica distributer cini 1: n vezu s tablicom filmova jer jedan distributer može imati više filmova dok film može imati samo jednog distributera. Tablica žanrovi s svojim atributima daje opis svakog pojedinog žanra. S obzirom da jedan određeni film može imati više žanrova te da ti isti žanrovi mogu biti u više različitih filmova onda govorimo o vezin n : m i za to nam je potrebna pomocna tablica filmovi\_zanr gdje bilježimo sve ove odnose. Slična situacija je i kod tablica glumci i filmovi gdje se također radi o vezi više na više. Zadnja tablica koja daje konačni opis film je redatelj. Kod ovog slučaja se radi o 1 : n vezi jer film može imati samo jednog redatelja.

Na kraju nam je ostala tablica posudba koja u biti i omogućava funkcionalnost same aplikacije. U njoj definiramo članove videoteke i posudbe filmova koje su članovi izvršili. U samom projektu je dogovoreno da pojedini član može istovremeno imati najviše 3 posuđena filma pa je to jedan od uvjeta kojih moramo izvršiti pomoću ove tablice. Osim toga u ovoj tablici zabilježavamo i datum kad je korisnik posudio film kao i datum do kojeg korisnik mora vratit film ( 7 dana od dana preuzimanja filma). U slučaju da je taj rok prošao mijenja se vrijednost u polju status kašnjenja te se posudba bilježi u posebnu tablicu kašnjenja koja nam služi za izračunavanje troškova kašnjenja svake pojedinačne posudbe. Osim toga još postoji i polje posudba koje može poprimit vrijednosti (0-1) ovisno o tome da li se film još uvijek nalazi kod korisnika (0) ili u slučaju da je film vraćen ta vrijednost je 1.